laion/Wikipedia-Exotic huggingface dataset:
גדר ההפרדה בין מצרים לרצועת עזה

גדר ההפרדה בין מצרים לרצועת עזה היא מחסום גבול באורך 14 ק"מ שנמצא לאורך הגבול בין מצרים לבין רצועת עזה. מעבר הגבול ברפיח הוא מעבר הגבול היחיד בין רצועת עזה למצרים והוא למעשה הפתח ה"חוקי" והרשמי היחיד בגדר ההפרדה. לדברי אנליסטים בכנס הביטחון המצרי בינואר 2010, המכשול משקף את החשש המצרי שפעילי טרור שעובדים עבור או בשליחות אל-קאעדה ופועלים ברצועת עזה יסתננו למצרים בעקבות העובדה שהם נרדפים אחר חמאס, ארגון ששולט בפועל ברצועה ומוגדר על ידי ישראל, מצרים, ארצות הברית, האיחוד האירופי ומדינות נוספות כארגון טרור. בדצמבר 2009, בשיתוף חיל ההנדסה של צבא ארצות הברית ובסיוע צרפתי החלה מצרים לבנות חומת פלדה לאורך הגבול עם רצועת עזה. כ-10–11 קילומטרים של גדר הוצבו במקום ובעומק של 18 מטרים מתחת לאדמה. באוקטובר 2014 החלה ממשלת מצרים בהקמת אזור חיץ ברוחב של כ–500 מטר באורך של 14 ק"מ, לאורך גבול רצועת עזה. תחילה פונו 120 בתים ברפיח המצרית במסגרת מאבק הממשל במנהרות מרצועת עזה, ואחר כך כ-880 בתים נוספים כשרוחב הרצועה גדל לקילומטר. באוגוסט 2015 החלה מצרים לחפור בריכות דגים בגבול עם עזה כדי להרוס מנהרות הברחה. בפברואר 2020 החלה מצרים לבנות חומת בטון חדשה בת 3 ק"מ לאורך גבולה עם רצועת עזה, מהקצה הדרום מזרחי של הרצועה (בצמוד לקיבוץ הישראלי, כרם שלום) ועד מעבר הגבול ברפיח. המחסום החדש האריך את גדר ההפרדה לאורך של כ-14 קילומרים וכמו קודמו, נבנה בצד המצרי של הגבול. הגדר החדשה תצויד בחיישנים אלקטרוניים. לצד הגדר, יוקם באזור הגבול אזור סחר. מצרים תגברה את הגבול בכמה מאות חיילים כדי להגן על צוותי הבנייה של הגדר מפני התקפות של צלפים פלסטינים. מקורות פלסטיניים אמרו כי בניית המכשול פוגעת בעשרות מנהרות הברחה שנמצאות בעומק של עד כ-30 מטר מתחת לאדמה, ובשל המחסום 1,500 המנהרות בין הרצועה למצרים הפכו ברובן לחסרות חשיבות ולא ניתן להשתמש בהן. גדר המערכת סביב רצועת עזה גדר הגבול ישראל–מצרים Egypt at risk of militant flow from Gaza -analysts, Reuters 28-01-2010 Construction of Egypt's security wall causes collapse of smuggling tunnels, World Tribune 13-01-2010 Fraser, Christian. Egypt starts building steel wall on Gaza Strip border. Christian Fraser, BBC, 9 December 2009. ג'קי חורי, מצרים החלה בהקמת אזור חיץ מהרצועה: בתים נהרסו, מאות תושבים עזבו, באתר TheMarker‏, 29 באוקטובר 2014 ג'קי חורי, מצרים מכפילה לקילומטר את אזור החיץ בינה לבין רצועת עזה, באתר TheMarker‏, 17 בנובמבר 2014 ג'קי חורי, מצרים מרחיבה את אזור החיץ ברפיח המצרית ומפנה תושבים לעיר חדשה שתוקם בסמוך, באתר TheMarker‏, 12 בינואר 2015 אי-פי, מצרים החלה לחפור בריכות דגים בגבול עם עזה כדי להרוס מנהרות הברחה, באתר TheMarker‏, 31 באוגוסט 2015 Egypt begins building concrete wall along Gaza border Egypt building steel wall along border with Gaza Strip אסף גבור, ‏המצרים יקימו גדר חדשה ואזור סחר בגבול רצועת עזה, בעיתון מקור ראשון, 23 בפברואר 2020
אישטוואן פאל ואלקו

אישטוואן פאל ואלקו (במקור ויינפלד, בהונגרית: Valkó István Pál; בודפשט, 3 בנובמבר, 1904 – מחנה הריכוז ברגן-בלזן, 12 במרץ 1945) היה מהנדס מכונות, מתמטיקאי יהודי הונגרי. אחיו של איבאן אימרה ואלקו, פיזיקאי, מהנדס חשמל. ושל אימרה ואלקו, כימאי. פאל ואלקו נולד במשפחה יהודית כבנם של הפקיד הנריק ואלקו (ויינפלד) (1866–1936) ושל אנה סלשי (1880–1939) הוא סיים את לימודיו באוניברסיטה הטכנולוגית יוזף בבודפשט בשנת 1926 (כיום שמו אוניברסיטת בודפשט לטכנולוגיה ולכלכלה). הוא החל את עבודתו המתמטית כבר כסטודנט באוניברסיטה הטכנית בהוכחת משפט קניג-ואלקו על מיפוי קבוצות אינסופיות. בשנת 1925 היה מרצה תחת המתמטיקאי פרופסור יוז'ף קירשאק. לאחר סיום לימודיו, הצטרף למפעל החשמל של גנץ, שם הפך למהנדס ראשי וסגן ראש חדר הניסויים. פעילותו המדעית במכונות חשמליות הייתה בעיקר בתחום ממירי הזרם והמתח, טכנולוגיית הממסרים והשנאים. כיהודי, גורש בסתיו 1944 למחנה הריכוז ברגן בלזן, שם מצא את מותו. אשתו הייתה קטלין פרייס, בתם של קארוי פרייס, רופא, וחוקר יהדות ושל גיזלה שטרן, אותה נשא ב-23 בדצמבר 1936 בבודפשט. Über mehrdeutige Abbildungen von Mengen (Kőnig Dénes, Mathem. Annalen, 1926 יחד עם. מס' 95) הגדרה פשוטה של הפרשנות הסיבובית של וקטורי מתח ברשתות תלת פאזיות (הנדסת חשמל, 1930. מס' 3) מערכת מדידה אלקטרומגנטית ארבע ממדית (הנדסת חשמל, מס' 26) מדידת קבוע הזמן והגבלת הזרם של שחרור תרמי (הנדסת חשמל, מספר 31, 1938) מדידת אובדן הקבלים (הנדסת חשמל, 1941, מס' 34) נתוניו במאגר הנתונים של המוזיאון הספרותי פטפי לקסיקון ביוגרפי הונגרי. עורכת ראשית אגנש קניירש. 1969 קארוי פאל קובאץ': אישטוואן פאל ואלקו (15 באוגוסט 1946) ) הנדסת חשמל, כרך 38, מספר 8-6. אישטוון פאל ואלקו בלקסיקון הביוגרפי ההונגרי Arcanum Az engedélyt tartalmazó BM rendelet száma/évszáma: 5826/1905. Forrás: MNL-OL 30808. mikrofilm 757. kép 3. karton. Névváltoztatási kimutatások 1905. év 51. oldal 41. sor "Születési bejegyzése a Budapest VI. kerületi polgári születési akv. 2814/1904. folyószáma alatt". "Valkó Henrikné Szőllősi Anna gyászjelentése". Ujság. 1939-03-05. p. 6. "Házasságkötési bejegyzése a Budapest VII. kerületi polgári házassági akv. 1797/1936. folyószáma alatt".
מרטין מליוטין

מרטין ולדימירוביץ' מליוטין (ברוסית: Мартин Владимирович Малютин; נולד ב-5 ביולי 1999) הוא שחיין רוסי, סגן אלוף עולם (קוואנגג'ו 2019) במשחה שליחים 4x200 מטר חופשי, זוכה מדליית ארד באליפות עולם (קוואנגג'ו 2019) במשחה ל-200 מטר חופשי ואלוף אירופה (בודפשט 2021) במשחה ל-200 מטר חופשי, במשחה ל-400 מטר חופשי ובמשחה שליחים 4x200 מטר חופשי. באליפות אירופה שנערכה בגלאזגו, בריטניה באוגוסט 2018 הוא זכה בשתי מדליות כסף, במשחה שליחים 4x200 מטר חופשי ביחד עם מיכאיל וקובישצ'ב, דנילה איזוטוב ומיכאל דובגליוק בתוצאה של 7:06.66 דקות, אחרי בריטניה שקבעה שיא אליפות חדש של 7:05.32 דקות ולפני איטליה (7:07.58 דקות). כשחיין שני הוא קבע ב"זינוק שליחים" תוצאה של 1:46.84 דקות, בשלב המוקדמות הוא קבע כשחיין ראשון תוצאה של 1:47.54 דקות ובמשחה שליחים 4x200 מטר חופשי משולב לאחר ששחה בשלב המוקדמות. כשחיין ראשון הוא קבע תוצאה של 1:47.46 דקות. יממה לאחר מכן, הוא סיים במקום 32 במשחה ל-200 מטר חופשי בתוצאה של 1:49.97 דקות. נוסף לכך, הוא סיים במקום 15 במשחה ל-400 מטר חופשי בתוצאה של 3:50.94 דקות. באליפות העולם (בריכת 25 מטר) שנערכה בהאנגג'ואו, הרפובליקה העממית של סין בדצמבר אותה שנה, הוא זכה במדליית כסף במשחה שליחים 4x200 מטר חופשי ביחד עם מיכאיל וקובישצ'ב, איוון גירב ואלכסנדר קרסניך בתוצאה של 6:46.84 דקות, אחרי ברזיל שקבעה שיא עולם חדש של 6:46.81 דקות ולפני סין (6:47.53 דקות), כשחיין ראשון הוא קבע תוצאה של 1:42.34 דקות. נוסף לכך, הוא סיים במקום רביעי במשחה ל-400 מטר חופשי בתוצאה של 3:37.75 דקות, 21 מאיות השנייה ממדליית ארד ובמקום שישי במשחה ל-200 מטר חופשי בתוצאה של 1:42.46 דקות. באליפות העולם שנערכה בקוואנגג'ו, קוריאה הדרומית ביולי 2019 זכה מליוטין בשתי מדליות, כסף וארד. מדליית כסף במשחה שליחים 4x200 מטר חופשי ביחד עם מיכאיל דובגליוק, מיכאיל וקובישצ'ב ואלכסנדר קרסניך בתוצאה של 7:01.81 דקות, אחרי אוסטרליה (7:00.85 דקות) ולפני ארצות הברית (7:01.98 דקות), כשחיין רביעי הוא קבע ב"זינוק שליחים" תוצאה של 1:45.42 דקות ומדליית ארד במשחה ל-200 מטר חופשי ביחד עם דנקן סקוט מבריטניה בתוצאה של 1:45.63 דקות, אחרי סון יאנג מסין (1:44.93 דקות) וקצוהירו מצומוטו מיפן (1:45.22 דקות). נוסף לכך, הוא סיים במקום 11 במשחה ל-400 מטר חופשי בתוצאה של 3:47.43 דקות. באליפות אירופה שנערכה בבודפשט, הונגריה במאי 2021 זכה מליוטין ב-3 מדליות זהב, במשחה ל-200 מטר חופשי בשיא אישי ושיא אליפות חדש של 1:44.79 דקות, לפני דנקן סקוט (1:45.19 דקות) ותומאס דין (1:45.34 דקות), שניהם מבריטניה, במשחה ל-400 מטר חופשי בשיא אישי חדש של 3:44.18 דקות, לפני פליקס אאובק מאוסטריה (3:44.63 דקות) ודנס רפשיס מליטא (3:45.39 דקות) ובמשחה שליחים 4x200 מטר חופשי ביחד עם אלכסנדר שצ'גולב, אלכסנדר קרסניך ומיכאיל וקובישצ'ב בשיא אליפות חדש של 7:03.48 דקות, לפני בריטניה (7:04.61 דקות) ואיטליה (7:06.05 דקות), כשחיין ראשון הוא קבע תוצאה של 1:45.15 דקות. באולימפיאדת טוקיו (2020) סיים מליוטין במקום חמישי במשחה ל-200 מטר חופשי בתוצאה של 1:45.01 דקות. נוסף לכך, הוא סיים במקום 22 במשחה ל-400 מטר חופשי בתוצאה של 3:49.49 דקות. 200 מטר חופשי: 1:44.79 דקות (2021) 400 מטר חופשי: 3:44.18 דקות (2021) 100 מטר חופשי: 46.95 שניות (2020) 200 מטר חופשי: 1:42.34 דקות (2018) 400 מטר חופשי: 3:37.75 דקות (2018) 800 מטר חופשי: 7:45.62 דקות (2018) 1500 מטר חופשי: 14:32.10 דקות (2018) מרטין מליוטין, באתר olympedia.org מרטין מליוטין, באתר Swimrankings
איליה זבארני

איליה זבארני (באוקראינית: Ілля Борисович Забарний; נולד ב-1 בספטמבר 2002 בקייב שבאוקראינה) הוא כדורגלן אוקראיני, המשחק בעמדת הבלם בקבוצת בורנמות' מהליגה האנגלית ובנבחרת אוקראינה. זבארני גדל במחלקת הנוער של דינמו קייב מליגת העל האוקראינית. ב-11 בספטמבר 2020 ערך זבארני את הופעת הבכורה שלו בקבוצה הבוגרת של המועדון, בתיקו 0-0 נגד דסנה צ'רניהיב במסגרת המחזור השני בליגה. ב-25 באפריל 2021 הבקיע זבארני את שער הבכורה שלו במועדון, בניצחון 5-0 על אינהולץ במסגרת המחזור ה-23 בליגה. בעונתו הראשונה בקבוצה הבוגרת ערך זבארני 21 הופעות ליגה. ב-7 באוקטובר 2020 ערך זבארני את הופעת הבכורה שלו בנבחרת אוקראינה, בהפסד 7-1 לנבחרת צרפת במשחק ידידות. זבארני זומן לסגל נבחרת אוקראינה לקראת טורניר יורו 2020. נכלל בסגל נבחרת אוקראינה לטורניר יורו 2024. איליה זבארני, באתר Transfermarkt איליה זבארני, באתר Soccerway איליה זבארני, באתר BDFutbol איליה זבארני, באתר WorldFootball.net איליה זבארני, באתר National Football Teams איליה זבארני, באתר FootballDatabase.eu Сергій Ребров оголосив склад національної команди України на підготовчий збір і товариські матчі перед Євро-2024 באתר הרשמי של התאחדות הכדורגל האוקראינית, 16 במאי 2024 (באוקראינית)
קו קלוז'סקו-ריז'סקאיה

קו קלוז'סקו-ריז'סקאיהה (ברוסית: Калужско-Рижская линия) (קו מס' 6) הוא קו ברכבת התחתית של מוסקבה. הקו מחבר את האזורים הצפון-מזרחיים (מדבדקובו, סוויבלובו) וודנ"ח דרך המרכז עם רובעי מגורים בדרום-מערב העיר (צ'ריומושקי, קונקובו, יאסנבו). במשך יותר מתשע שנים, מאוקטובר 1962 עד ינואר 1972, הקו התקיים כשני קטעים רדיאליים, שהיו מחוברים אז בקוטר. הקו מורכב מ-24 תחנות. אורכו - 37.8 ק"מ, זמן נסיעה ממוצע לאורך כל הקו - 56 דקות. תנועת הנוסעים היומית הממוצעת של הקו בשנת 2011 הייתה 910 אלף איש. מדיה וקבצים בנושא קו קלוז'סקו-ריז'סקאיה בוויקישיתוף http://www.metrowalks.com/ru/moscow/kaluzhsko-rizhskaya
עונת 1972/1973 בליגת העל ההולנדית

עונת 1972/1973 הייתה העונה ה-17 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. אקסלסיור רוטרדם ודן בוס ירדו לליגת המשנה. על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו הארלם וא.ז 67 שעלו מליגת המשנה) ששיחקו ביניהן במשך 2 סיבובים בני 17 משחקים כל אחד – 34 מחזורים בסה"כ. בסיומם הראשונה זכתה באליפות והקבוצות שסיימו במקומות 17 ו-18 ירדו לליגת המשנה. העפילה גם לגביע האינטרטוטו מדיה וקבצים בנושא עונת 1972/1973 בליגת העל ההולנדית בוויקישיתוף
יאנוש הרשקו

יאנוש הרשקו (בהונגרית: Herskó János; בודפשט, 9 באפריל 1926 – בודפשט, 12 באוקטובר 2011) היה במאי קולנוע יהודי-הונגרי, זוכה פרס קושוט (2006) וזוכה פרס בלה באלאז' פעמיים (1961, 1964) (פרס הכבוד המקצועי הממלכתי ההונגרי הגבוה ביותר שניתן להעניק ליוצרי סרטי קולנוע ולמפיקי טלוויזיה). פרופסור באוניברסיטה. יאנוש הרשקו נולד במשפחה יהודית כבנם של משה יוסף הרשקו ושל מרגיט קאופמן. אמו נספתה בשואה. יאנוש הרשקו למד פילוסופיה, תולדות האמנות ואסתטיקה באוניברסיטת פאזמאני פטר (כיום שמו אוניברסיטת אטווש לוראנד). הוא שרד את השואה ואחרי מלחמת העולם השנייה בשנת 1945 החל לעסוק בצילום סרטים. הוא למד בבית הספר לקולנוע של הבמאי היהודי-הונגרי ויקטור גרטלר ובאוניברסיטה לאמנויות התיאטרון והקולנוע בין השנים 1945–1949. הוא סיים את לימודיו בשנת 1949 ומאז התחיל להיות תחילה במאי לסרטים קצרים. בין השנים 1949–1951 הוא היה סטודנט במלגה באקדמיה לקולנוע במוסקבה. לאחר שובו לימד באוניברסיטה בין השנים 1952–1970, בה היה גם סמנכ"ל. הוא עבד כבמאי קולנוע לסרטים עלילתיים מאז 1953. הוא מונה למנהל "אולפני הקולנוע הוניה" מהקמת האולפנים ועד לעזיבתו הבלתי צפויה לשוודיה בשנת 1970, אליה היגר אשתו, במאית הקולנוע אנה הרשקו, כתוצאה מאירועי 1968 באירופה. הוא עבד גם כמרצה באוניברסיטה בסטוקהולם. משנת 1994 שוב הפך למרצה באוניברסיטה לאמניות התיאטרון והקולנוע בבודפשט. Párbeszéd (1963) (rendező és forgatókönyvíró is) A varázsfuvola (1975) A "belső ember" (1984) A bűn lélektana (1984) A középjátékos (1984) Európa (1991) Kiss Vakond (1993) Országalma (1998) Az írógép (1999) Valaki kopog (2000) Ébrenjárók (2002) Napok, melyeknek értelmet adott a félelem (2005) Aczél (2009) Képek az épülő Zalából (1948) Brigád (1949) A nép jelöltjei (1949) Az újjáéledő Zala (1949) A város alatt (1953) Melyiket a kilenc közül? (rendezőasszisztens) (1957) Vasvirág (1958) Két emelet boldogság (1960) (forgatókönyvíró is) Szevasz, Vera! (1967) (forgatókönyvíró is) Bors (1968) N.N., a halál angyala (1970) (forgatókönyvíró is) Találkozások (1990) Ha egyszer 20 év múlva… (1964) És akkor a pasas… (1966) Apa - Egy hit naplója (1966) Lássátok feleim (1968) A Hamis Izabella (1968) Elsietett házasság (1968) Történelmi magánügyek (1969) Feldobott kő (1969) Ismeri a szandi mandit? (1969) A kenyereslány balladája (1995) Egy őrült éjszaka (1970) פרס בלה באלאז' (1961, 1964) פרס מיוחד למבקרי קולנוע (1964, 1995) פרס FIPRESCI (1967) פרס האמן המצטיין (1970) פרס מפעל חיים של "סקירת הסרטים" (2000) פרס קושוט (2006) פרס מפעל חיים של מבקרי הקולנוע (2007) המאסטרו של הסרט ההונגרי (2007) ראיון עם התלמידים(הקישור אינו פעיל, 2018-11) נפטר במאי הקולנוע של יאנוש הרסקו, hvg.hu, אוקטובר 2011 מיהו מי באמנות הקולנוע ההונגרית של ימינו. הוצאת החברה להפקת סרטים הונגרית, החברה להפצת סרטים, המכון ההונגרי ללימודי קולנוע וארכיון הסרטים. 1983 ISBN 963-01-4698-3 מיהו מי? סוכנות הידיעות ההונגרית. 2009. ISBN 978-963-1787-283 קלרה מוהי : כרך הראיונות עם הרשקו (2006) קלרה מוהי: יאנוש הרשקו (2006) יאנוש הרשקו, במסד הנתונים הקולנועיים IMDb (באנגלית) יאנוש הרשקו, באתר AllMovie (באנגלית) יאנוש הרשקו, במסד הנתונים הקולנועיים KinoPoisk (ברוסית) "Szülei házasságkötési bejegyzése a Budapest VI. kerületi polgári házassági akv. 1704/1922. folyószáma alatt". Herskó János búcsúlevele in: Beszélő, 1997, november, 8–16. o.
עונת 1973/1974 בליגת העל ההולנדית

עונת 1973/1974 הייתה העונה ה-18 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פיינורד באליפות הליגה. פ.צ חרונינגן וניימכן ירדו לליגת המשנה. על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו רודה ודה חראפסחאפ שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות שסיימו במקומות 17 ו-18 ירדו לליגת המשנה.
קו נקראסובסקאיה

קו נקראסובסקאיה (ברוסית: Некрасовская линия) (קו מס' 15) הוא קו ברכבת התחתית של מוסקבה. הקו הוא תת-קרקעי לחלוטין ומחבר בין הרבעים נקראסובקה, קוסינו-אוחטומסקי, ויחינו-ז'ולבינו, ריאזנסקי, ניז'נגורודסקי, לפורטובו, בסמאני וסוקולינאיה גורה. הקו זהה לקטע הדרום מזרחי של קו טגנסקו-קרסנופרסננסקאיה. בזמן פתיחת הקו הוא הפך לשני בהיסטוריה וקו המטרו היחיד באותה תקופה במוסקבה שהיה מחוץ לכביש הטבעת של מוסקבה. (בשנים 2002–2014 סטטוס זה היה אצל קו בוטובסקאיה). מדיה וקבצים בנושא קו נקראסובסקאיה בוויקישיתוף https://www.mos.ru/mayor/themes/2299/6397050/
Fallin' (פירושונים)

האם התכוונתם ל... Fallin' – שיר של אלישה קיז Fallin' – שיר של ג'סיקה מאובוי Fallin' (Adrenaline) – שיר של Why Don't We
טופיק

האם התכוונתם ל... טופיק (יישוב) – יישוב במחוז עבר הבאיקל, רוסיה טופיק – די ג'יי, מפיק מוזיקלי ומוזיקאי גרמני ממוצא קרואטי טופיק בחראמוב – שופט כדורגל סובייטי מאזרבייג'ן
סיכת מהגרים

"מהגרים" (1990-1987) היא סיכה מאת האמנית הישראלית אסתר קנובל. בסוף שנות ה-80 של המאה ה-20 יצרה אסתר קנובל סדרת סיכות בשם "מהגרים", שעבודה זו הייתה הראשונה שבהן. הסדרה עושה שימוש בדמויות הגזורות מקופסאות פח שונות, כדוגמת קופסאות של תה סיני. במרכז העבודה דמות של ארנב הרוכב על מעין חד אופן. הוא אוחז בידו מעין מגילה בצבע צהוב. הדמות ניצבת בתוך מבנה המורכב ממוט אלפקה, וחוט מפלדת אל-חלד שבראשו מתנוסס דגל. חוט זה משמש גם כאמצעי להצמדת הסיכה אל הבגד. על המוטות מתוח חוט אלסטי, ההופך את המבנה למעין סירה. על פי קנובל, "המהגרים יכולים להיות דימויים הנודדים בין ארצות ותרבויות, אבל בעבודי הם מגלמים מצב רוח שמח, שעשוע, מעוף ואתנחתא מכובד היצירה". הסיכה נמצאת כיום באוסף מוזיאון ויקטוריה ואלברט, כחלק מאוסף מעזבונה של לואיז קלאפיש (Louise Klapisch). סיכת מהגרים באוסף מוזיאון ויקטוריה ואלברט (אנגלית) מתוך שיחה עם תמר מנור פרידמן, בתוך: אסתר קנובל: מלאכת מחשבת, כרמל, ירושלים, 2008, עמ' 9
אליפות אירופה ספרינט בשחייה 1994 (בריכת 25 מטר)

אליפות אירופה הרביעית בשחייה (בריכת 25 מטר), נערכה בסטוונגר שבנורווגיה, בין 3 ל-4 בדצמבר 1994. סנדרה פולקר גרמניה גרמניה - השחיינית המצטיינת של האליפות לאחר שזכתה ב-2 מדליות אישיות ו-2 מדליות קבוצתיות, כולן זהב
בית חולים הידידות החמרית-הסובייטית

בית חולים הידידות החמרית-הסובייטית הוא בית חולים בפנום פן, בירת קמבודיה. בית החולים נבנה במתנה על ידי ברית המועצות לממלכת קמבודיה. הוא החל לפעול במאי 1960. בית החולים נמצא תחת ניהולו של משרד הבריאות הקמבודי. כיום בית החולים הוא המרכז הרפואי הגדול במדינה אשר עוסק בין היתר בהכשרת צוות רפואי. בקיץ 1956 שליטה של קמבודיה, נורודום סיהאנוק, מלך קמבודיה היה בביקור רשמי בברית המועצות. במפגש בין שליט קמבודיה לבין ממשלת ברית המועצות הוצע כי ברית המועצות תבנה ותצייד את בית החולים. בבנייה הועסקו מומחים מברית המועצות וקמבודיה. ייצור והרכבת המכשור הרפואי של בית החולים נעשתה במפעלים במוסקבה. טקס פתיחת בית החולים התקיים ב-29 באוגוסט 1960, בטקס זה העניק שליט קמבודיה אותות הוקרה לבוני בית החולים. לאחר עלייתם לשלטון של החמרים האדומים ב-1975 שמו של בית החולים שונה ל"בית חולים 17 באפריל", תאריך המהפכה בקמבודיה. לאחר 1979 לבית החולים הוחזר שמו הקודם. ב-1993 שמו של בית החולים שונה שוב, הפעם הוא נקרא על שמו של נורדום סינאהוק. ב-2005 לבית החולים הוחזר, שוב פעם, שמו המקורי.
עונת 1974/1975 בליגת העל ההולנדית

עונת 1974/1975 הייתה העונה ה-19 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פ.ס.וו. איינדהובן באליפות הליגה. הארלם ווחנינגן ירדו לליגת המשנה. על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו וחנינגן ואקסלסיור רוטרדם שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות שסיימו במקומות 17 ו-18 ירדו לליגת המשנה. בעונה זאת התקיים פלייאוף על הכרטיס השני לגביע אופ"א בין הקבוצות שסיימו במקומות 3–6 בשיטת בית פנימי בעל סיבוב בודד. ניצחה בפלייאוף והעפילה לגביע אופ"א עקב המיקום בליגה הסדירה
קו קלינינסקאיה

קו קלינינסקאיה (ברוסית: Калининская линия) (קו מס' 8) הוא קו ברכבת התחתית של מוסקבה. הקו נקרא על שם רובע קלינינסקי (כיום נקרא הרובע - לפורטובו) הקו כולל 8 תחנות, אורכו 16.3 ק"מ, זמן הנסיעה הממוצע הוא 22 דקות. הקו מחבר את הרבעים המזרחיים של העיר עם המרכז. תנועת הנוסעים היומית הממוצעת של הקו בשנת 2011 הייתה 337 אלף איש. בשעות עומס התפוסה הממוצעת של הקרנות הוא 6.5 אנשים למ"ר - מקום שני במטרו של מוסקבה אחרי קו טגנסקו-קרסנופרסננסקאיה. הקו נבנה בשנים 1975–1979, כחלק מתוכנית הרחבת קווי רכבת לקראת אולימפיאדת מוסקבה. בשלב ראשון כלל הקו 6 תחנות. הוא נפתח לשימוש ב-30 בדצמבר 1979. בשנת 1986 נפתח קטע חדש בקו - קטע שמחבר בין תחנת מרקסיסטסקאיה לבין תחנת טרטיאקובסקאיה, שהפכה לתחנה ה-7 בקו. ב-30 באוגוסט 2012 נפתחה התחנה ה-8 בקו - תחנת נובוקוסינו. נכון להיום אין קו קלינינסקאיה קשר ישיר עם קו סולנצבסקאיה, המוצג בתרשימים באותו צבע צהוב ושמספרו הוא A8. פרויקט חיבור שני הקווים לקו קלינינסקו-סולנצבסקאיה אחד (אנ'), קיים כבר כמה עשורים, אולם בדיקת האפשרות והתזמון להקמת קו זה תהיה רק לאחר שנת 2023 ,עם סיום בניית קו הטבעת הגדול. קו קלינינסקאיה באתר nashemetro.ru https://stroi.mos.ru/news/sobianin-stantsii-mietro-pykhtino-i-vnukovo-planiruietsia-postroit-v-2023-ghodu
אולם ספורט נופי ים

אולם ספורט נופי ים נמצא בשכונת נופי ים ברובע 1 בצפון-מערב העיר תל אביב-יפו וממוקם על שפת כיכר הצופה מערבה אל הים. צורתו הגלילית של המבנה שקיבלה את השראתה ממבני האנגרים למטוסים, יחד עם הצבתו לכיוון צפון-מערב, מייצרת ציר מבט החודר דרך הבניין אל האופק הרחוק ומשקיף אל הים, מאפשרת מעברים היורדים מגבעות הכורכר אל חוף הים ומדגישה את מיקומו הייחודי בסמוך למבני החינוך הקיימים במקום ולשדה התעופה שדה דב שנמצא מולו בזמן הקמתו עד אשר נסגר והפסיק את טיסותיו ביולי 2019. המבנה נגיש ופונקציונלי ומשמש גם לאירועי תרבות המתרחשים בחלליו הפנימיים ובכיכרות החיצוניות שהוא מייצר והוא מהווה המשך טבעי של הכיכר ושל המרחב הציבורי כולו. שטחו מסתכם בכ-2,000 מ"ר בשתי קומות. בקומה העליונה נמצאת הכניסה המרכזית וכן יציעי הקהל, ואילו בקומה התחתונה ממוקמת זירת המשחק וכן מכון כושר, חדרי סטודיו, מלתחות, שירותים וחדרי מכונות ומסדרון תת-קרקעי המקשר את האולם עם בית הספר הסמוך. עלותו של המבנה שהוקם על ידי חברת "עזרה וביצרון" הסתכמה בכ-17 מיליון ש"ח והמימון להקמתו הגיע ממפעל הפיס וממשרד הספורט. האולם תוכנן על ידי האדריכלים מוטי בודק ודנה אוברזון והקמתו הסתיימה בספטמבר 2018. המבנה מהווה ציון דרך ומוכר בזכות צורתו הייחודית ושיטת הבניה המקורית. מעטפת האולם הגלילית מורכבת מקשתות של קורות פלדה בחתך משתנה, התומכות מעטפת תרמו-אקוסטית שמורכבת ממילואה של תבניות פח, שכבות איטום ובידוד אקוסטי ותרמי. החיפוי החיצוני בוצע מגלילי אלומיניום בצבע כחול עמוק. קורות הפלדה הקשתיות שגובהן המקסימלי הוא 50 ס"מ בלבד, מעבירות את העומסים והכוחות לבסיס המבנה ומקטינות באופן משמעותי את הגובה הסטטי הנדרש ואת עובייה של מעטפת המבנה שעקב שכבת האוויר הכלואה בתוכה מספקת בידוד תרמי מעולה. עקב כך משוחרר החלל הפנימי מהאגדים המגושמים הנדרשים בדרך כלל למפתחים כאלה ויחד עם הטמעתם של גופי התאורה ויחידות מיזוג האוויר בתוך מרווחי המעטפת, מתקבל באולם המרכזי חלל פתוח ואוורירי, המהווה המשך ישיר לחללי החוץ הגובלים בו. מיזוג האולם נעשה באמצעות 22 מפזרי אוויר, המגיעים רק עד לגובה המינימלי הנדרש, בו נמצאים הצופים ביציע העליון ובכך צומצמה באופן משמעותי צריכת האנרגיה הנדרשת לקירור המבנה. האוויר החם עולה באופן טבעי לחלקו העליון של החלל ונפלט דרך עשרות הפתחים העגולים המשמשים גם להכנסת תאורה טבעית ולשחרור עשן בעת הצורך. שיטת הבנייה המתועשת שחסכה את הצורך בהקמה ופירוק של תבניות ופיגומים, הביאה בעקבות זאת לחסכון רב בעלויות העבודה ובתפעול האתר, ולצמצום משמעותי ברמות הרעש וזיהום האוויר הנגרמים בתהליכי הבנייה הקונבנציונלית. מדיה וקבצים בנושא אולם ספורט נופי ים בוויקישיתוף מגזין d+a ,מרכז ספורט נופי ים תל אביב, ספטמבר 2018 אולם ספורט נופי ים באתר חברת עזרה וביצרון אולם ספורט נופי ים באתר קול גרופ שלבי הקמת אולם ספורט נופי ים אולם ספורט נופי ים באתר תומק אולם ספורט נופי ים בפייסבוק שכונת נופי ים בפייסבוק
מאט קורנט

מאט קורנט (באנגלית: Matt Cornett; נולד ב-6 באוקטובר 1998) הוא שחקן וזמר אמריקאי, המוכר בעיקר מתפקידו בתור אי.ג'יי מקסוול בסדרה "היי סקול מיוזיקל: המחזמר: הסדרה". קורנט נולד וגדל בעיר רוג'רס שבמדינת ארקנסו, ארצות הברית. בשנת 2012 עבר לגור בלוס אנג'לס על מנת להתמקד בקריירת המשחק שלו. בשנת 2016 השתתף בתפקיד אורח בסדרת הטלוויזיה "בלה והבולדוגס" וזכה בפרס האמן הצעיר על תפקידו בסדרה. קורנט הופיע בתפקידי אורח במספר תוכניות טלוויזיה, ביניהן "מקום טוב באמצע", "מחשבות פליליות", "ללא מילים", "במשפחות הכי טובות", "השייקריות" ו"הגולדברגים". בשנת 2019 הוא החל לגלם את תפקידו של אי. ג'יי בסדרת הטלוויזיה המוזיקלית "היי סקול מיוזיקל: המחזמר: הסדרה" של שירות הסטרימינג דיסני+. הסדרה הסתיימה באוגוסט 2023. בשנת 2022 הוא כיכב בסרט של ערוץ דיסני "זומבים 3". מאט קורנט, ברשת החברתית פייסבוק מאט קורנט, ברשת החברתית אקס (טוויטר) מאט קורנט, ברשת החברתית אינסטגרם מאט קורנט, ברשת החברתית טיקטוק מאט קורנט, סרטונים בערוץ היוטיוב מאט קורנט, במסד הנתונים הקולנועיים IMDb (באנגלית) מאט קורנט, באתר AllMovie (באנגלית) מאט קורנט, באתר Rotten Tomatoes (באנגלית) מאט קורנט, במסד הנתונים הקולנועיים KinoPoisk (ברוסית) מאט קורנט, באתר אפל מיוזיק (באנגלית) מאט קורנט, באתר ספוטיפיי מאט קורנט, באתר סאונדקלאוד (באנגלית) מאט קורנט, באתר Last.fm (באנגלית) מאט קורנט, באתר AllMusic (באנגלית) מאט קורנט, באתר MusicBrainz (באנגלית) מאט קורנט, באתר דיזר מאט קורנט, באתר Discogs (באנגלית) מאט קורנט, באתר Genius ABC and Nickelodeon Actors Lead Winners at Young Artist Awards, Backstage ‘Zombies 3’: Matt Cornett, Kyra Tantao, Terry Hu Join Disney Channel Movie, Deadline, ‏19 במאי 2021 (באנגלית אמריקאית)
סלע נלסון (אנטארקטיקה)

סלע נלסון (באנגלית: Nelson Rock) הוא אי קטן מבודד, במפרץ הולם, למול חופי אדמת מק. רוברטסון שבאנטארקטיקה. האי מורכב מסלע קהה, ומכוסה קרח. האי ממוקם 5.6 קילומטרים צפונית לסלעי ויליאמס. האי ממוקם 24 קילומטרים צפונית - צפון-מערבית מתחנת מוסון. האי מופה לראשונה בשנת 1954, על ידי רוברט ג'י. דוברס (Robert G. Dovers), במסגרת פעילות משלחת החקר האנטארקטית הלאומית של אוסטרליה; דוברס היה מפקד תחנת מוסון בשנת 1954. שמו של האי ניתן לו על ידי ועדת השמות האנטארקטיים של אוסטרליה. האי נקרא על שמו של רוברט אדוארד קלווין נלסון (Robert Edward Kelvin Nelson), שהיה תצפיתן מזג אוויר (מטאורולוגיה) בתחנת מוסון בשנת 1962. נלסון סייע בשילוש סלע נלסון, ובהקמת משואה באי. סלע נלסון באתר הסקר הגאולוגי של ארצות הברית סלע נלסון באתר הגאזט האנטארקטי של ממשלת אוסטרליה סלע נלסון באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי של ממשלת אוסטרליה